CELEX: 32008D0445
Language: lv
Date: 2008-06-11 00:00:00
Title: 2008/445/EK: Komisijas Lēmums ( 2008. gada 11. jūnijs ), ar ko dalībvalstīm nosaka ar atpakaļejošu spēku piešķirtā restrukturizācijas atbalsta summas, kas paredzētas tiem audzētājiem un uzņēmumiem, kuri veikuši restrukturizāciju 2006./2007. un 2007./2008. tirdzniecības gadā saskaņā ar Kopienas pagaidu shēmu cukura rūpniecības restrukturizācijai (izziņots ar dokumenta numuru K(2008) 2557)

14.6.2008   
            
            
               LV
            
            
               Eiropas Savienības Oficiālais Vēstnesis
            
            
               L 156/20
            
         
      KOMISIJAS LĒMUMS
   
   (2008. gada 11. jūnijs),
   ar ko dalībvalstīm nosaka ar atpakaļejošu spēku piešķirtā restrukturizācijas atbalsta summas, kas paredzētas tiem audzētājiem un uzņēmumiem, kuri veikuši restrukturizāciju 2006./2007. un 2007./2008. tirdzniecības gadā saskaņā ar Kopienas pagaidu shēmu cukura rūpniecības restrukturizācijai
   (izziņots ar dokumenta numuru K(2008) 2557)
   (Autentisks ir tikai teksts spāņu, čehu, grieķu, franču, angļu, itāļu, latviešu, ungāru, holandiešu, portugāļu, slovāku, slovēņu, somu un zviedru valodā)
   (2008/445/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2006. gada 20. februāra Regulu (EK) Nr. 320/2006, ar ko nosaka pagaidu shēmu cukura rūpniecības restrukturizācijai Kopienā un groza Regulu (EK) Nr. 1290/2005 par kopējās lauksaimniecības politikas finansēšanu (1),
   ņemot vērā Komisijas 2006. gada 27. jūnija Regulu (EK) Nr. 968/2006, ar kuru nosaka sīki izstrādātus noteikumus, lai īstenotu Padomes Regulu (EK) Nr. 320/2006, ar ko nosaka pagaidu shēmu cukura rūpniecības restrukturizācijai Kopienā (2), un jo īpaši tās 16.a panta 1. punktu,
   tā kā:
   
               (1)
            
            
               Ar Regulas (EK) Nr. 320/2006 3. panta 8. punktu ir noteikts maksājuma palielinājums ar atpakaļejošu spēku par summām, kas saskaņā ar pagaidu shēmu restrukturizācijai izmaksātas konkrētiem uzņēmumiem un audzētājiem. Regulas (EK) Nr. 968/2006 16.a pantā izklāstīti sīkāki nosacījumi par šā palielinājuma aprēķināšanu. Saskaņā ar minētā panta 1. punkta trešo daļu Komisija katrai dalībvalstij nosaka attiecīgās summas, lai dalībvalstis šos maksājumus atbalsta saņēmējiem varētu veikt līdz 2008. gada jūnijam.
            
         
               (2)
            
            
               Maksājumi ar atpakaļejošu spēku attiecas uz summām, ko veido pozitīva starpība no atbalsta, kas uzņēmumiem un audzētājiem piešķirts 2006./2007. un 2007./2008. tirdzniecības gadā, un atbalsta, kāds varēja tikt piešķirts saskaņā ar noteikumiem, kuri ir spēkā par 2008./2009. tirdzniecības gadu.
            
         
               (3)
            
            
               Francijai un Beļģijai noteiktajās summās ir ņemtas vērā cigoriņu pārrobežu piegādes un maksājumi, ko Francijas iestādes veikušas Francijas audzētājiem, kuri veikuši piegādes Beļģijas inulīna sīrupa ražotājiem, kā arī maksājumi, ko Beļģijas iestādes veikušas Beļģijas audzētājiem, kuri veikuši piegādes Francijas inulīna sīrupa ražotājiem,
            
         IR PIEŅĒMUSI ŠO LĒMUMU.
   1. pants
   Summas, kas attiecīgajai dalībvalstij jānosaka saskaņā ar Regulas (EK) Nr. 968/2006 16.a panta 1. punkta trešo daļu, ir tādas, kā noteikts šā lēmuma pielikumā.
   2. pants
   Šis lēmums adresēts Beļģijas Karalistei, Čehijas Republikai, Īrijai, Grieķijas Republikai, Spānijas Karalistei, Francijas Republikai, Itālijas Republikai, Latvijas Republikai, Ungārijas Republikai, Nīderlandes Karalistei, Portugāles Republikai, Slovēnijas Republikai, Slovākijas Republikai, Somijas Republikai un Zviedrijas Karalistei.
   
      Briselē, 2008. gada 11. jūnijā
      
         
            Komisijas vārdā —
         
            Komisijas locekle
         
         Mariann FISCHER BOEL
         
      
   
   
      (1)  OV L 58, 28.2.2006., 42. lpp. Regulā jaunākie grozījumi izdarīti ar Regulu (EK) Nr. 1261/2007 (OV L 283, 27.10.2007., 8. lpp.).
   
      (2)  OV L 176, 30.6.2006., 32. lpp. Regulā grozījumi izdarīti ar Regulu (EK) Nr. 1264/2007 (OV L 283, 27.10.2007., 16. lpp.).
   
      PIELIKUMS
      Ar atpakaļejošu spēku piešķirtā restrukturizācijas atbalsta summas, kas paredzētas tiem audzētājiem un uzņēmumiem, kuri veikuši restrukturizāciju 2006./2007. un 2007./2008. tirdzniecības gadā
      
                  (EUR)
               
            
                  Dalībvalsts
               
               
                  Summa
               
            
                  Beļģija
               
               
                  35 884 374,90
               
            
                  Čehija
               
               
                  13 577 645,07
               
            
                  Īrija
               
               
                  41 334 494,40
               
            
                  Grieķija
               
               
                  30 378 440,00
               
            
                  Spānija
               
               
                  23 481 854,41
               
            
                  Francija
               
               
                  11 213 211,52
               
            
                  Itālija
               
               
                  182 416 677,67
               
            
                  Latvija
               
               
                  10 241 770,00
               
            
                  Ungārija
               
               
                  14 322 322,50
               
            
                  Nīderlande
               
               
                  16 642 510,50
               
            
                  Portugāle
               
               
                  12 149 844,94
               
            
                  Slovēnija
               
               
                  12 024 871,00
               
            
                  Slovākija
               
               
                  10 800 482,00
               
            
                  Somija
               
               
                  9 865 703,30
               
            
                  Zviedrija
               
               
                  8 884 817,50